3.  การดำเนินงานของแต่ละประเภทธุรกิจหรือบริการ

3.1 ลักษณะของประเภทธุรกิจ

โรงแรมบันยัน ทรี ภูเก็ต

  รีสอร์ทซึ่งได้รับรางวัลชนะเลิศแห่งนี้ ได้นำเสนอประสบการณ์การพักผ่อนอันเป็นเอกลักษณ์
  ประกอบด้วย 121 วิลล่า โดยมี 50 วิลล่าพร้อมจากุชชี่ และ 71 วิลล่าพร้อมสระว่ายน้ำส่วนตัว
  นอกจากนี้ บันยัน ทรี สปา ซึ่งตั้งอยู่ในบริเวณรีสอร์ท ยังให้บริการนวดแบบต่าง ๆ
  รวมถึงการปฏิบัติเพื่อรักษาเรือนร่าง และความงามแบบครบวงจรอีกด้วย บันยัน ทรี
  ภูเก็ตเริ่มเปิดดำเนินการในเดือนพฤษภาคม ปี พ.ศ. 2538 ภายใต้การบริหารงานของบริษัท
  โฮเท็ลแบรนด์ แมเนจเม้นท์ จำกัด เมื่อไม่นานมานี้ วิลล่า พร้อมสระน้ำแบบสปา จำนวน 14
  วิลล่า ได้ก่อสร้างแล้วเสร็จในเดือนธันวาคม 2544 และเปิดให้บริการแล้วตั้งแต่เดือนมกราคม
  2545

โรงแรมดุสิต ลากูน่า รีสอร์ท

  โรงแรมดุสิต ลากูน่า รีสอร์ท เปิดดำเนินการเป็นโรงแรมแรกในลากูน่า ภูเก็ต
  ในเดือนพฤศจิกายน พ.ศ. 2530 ประกอบด้วยห้องพัก และห้องสวีทติดชายทะเล จำนวน 224
  ห้อง บริหารงานโดย บริษัท ดุสิต โฮเท็ล แอนด์ รีสอร์ท จำกัด
  เพื่อเป็นการเพิ่มสิ่งอำนวยความสะดวก และการบริการที่ดีมีคุณภาพให้แก่ลูกค้า
  จึงได้เปิดให้บริการสปาโดยอังสนา สปา ภายใต้การบริหารงานของบริษัท บันยัน ทรี สปา จำกัด
  โดยได้เริ่มเปิดดำเนินการภายในบริเวณชั้นล่างของโรงแรมดุสิต ลากูน่า รีสอร์ท
  เมื่อเดือนธันวาคม 2542

โรงแรมลากูน่า บีช รีสอร์ท

โรงแรมลากูน่า บีช รีสอร์ท เสนอห้องพักระดับหรูจำนวน 252 ห้องทั้งแบบซูพรีเรีย และ แบบสวีท
โรงแรมฯ เริ่มเปิดให้บริการครั้งแรกในเดือนพฤศจิกายน 2534
ภายใต้การบริหารงานของกลุ่มแปซิฟิค ไอส์แลนด์ คลับ
แต่ต่อมาได้บริหารงานโดยเจ้าของโรงแรมเองในปี 2537 และเดือนกันยายน 2544 นี้
โรงแรมได้เริ่มเปิดให้บริการสปา ภายใต้ชื่ออังสนา สปา บริเวณติดกับโรงแรม ลากูน่า บีช รีสอร์ท

โรงแรมเชอราตัน แกรนด์ ลากูน่า ภูเก็ต

  บนเนื้อที่ 70 เอเคอร์ของรีสอร์ทหรูแห่งนี้ ประกอบด้วยห้องพัก
  และสิ่งอำนวยความสะดวกครบครัน โรงแรมเริ่มเปิดดำเนินการเป็นครั้งแรกในปีพ.ศ. 2535
  โดยมีบริการห้องพัก ห้องสวีท และวิลล่า รวมทั้งหมด 327 ห้อง และได้ขยายจำนวนห้องพักเป็น
  343 ห้อง รวมทั้งห้องพักสวีท ทั้งนี้ โรงแรมเชอราตัน แกรนด์ ลากูน่า ภูเก็ต ยังเป็นสมาชิกของ
  เชอราตัน ลักชัวรี คอลเลคชั่น (Sheraton Luxury Collection)
  ซึ่งเป็นสมาชิกในเครือโรงแรมเชอราตัน ที่มีชื่อเสียงที่สุดในโลก นอกจากนี้ อังสนา สปา
  ยังได้เปิดให้บริการ ณ ภายในบริเวณโรงแรมแห่งนี้ด้วยเช่นกัน

โรงแรม0อัลลามันดา ลากูน่า ภูเก็ต

  โรงแรมอั0ลลามันดา ลากูน่า ภูเก็ต รีสอร์ทในรูปแบบอพาร์ทเม้นท์ประกอบด้วย ห้องพักสวีท
  แบบหนึ่งและสองห้องนอน และแบบดูเพล็กซ์ โดยทุกห้องสามารถมองเห็น ทะเลสาบ สระว่ายน้ำ
  หรือ สนามกอล์ฟ เริ่มเปิดดำเนินการในปี พ.ศ. 2536 ภายใต้การบริหารงานของ บริษัท
  โฮเท็ลแบรนด์ แมเนจเม้นท์ จำกัด (เดิมชื่อ บริษัท บันยัน ทรี โฮเท็ล แอนด์ รีสอร์ท จำกัด)
  ห้องพักในโรงแรมนี้ ได้จำหน่ายให้แก่บุคคลทั่วไป และ บริษัทฯ ไม่ได้เป็นเจ้าของโรงแรมแห่งนี้

สิ่งอำนวยความสะดวกอื่น ๆ ใน ลากูน่า ภูเก็ต

  ลากูน่า ภูเก็ต กอล์ฟ คลับ

  สนามกอล์ฟ 18 หลุม สไตล์รีสอร์ท เปิดให้บริการสำหรับสมาชิก ลูกค้าของโรงแรมในกลุ่มลากูน่า
  ภูเก็ต และบุคคลทั่วไป ตั้งแต่เดือนสิงหาคม พ.ศ. 2535 ภายใต้การบริหารงานของบริษัท บันยัน
  ทรี กอล์ฟ คลับ จำกัด

  เควสท์ ลากูน่า ภูเก็ต แอดแวนเจอร์

  เควสท์ ลากูน่า ภูเก็ต แอดแวนเจอร์ เป็นศูนย์ฝึกอบรมผู้บริหารที่มีโปรแกรมต่าง ๆ
  ที่ออกแบบให้ตรงกับความต้องการ และเป้าหมายของแต่ละบริษัท
  โดยทั่วไปการฝึกอบรมจะเน้นไปในเรื่องทักษะการแก้ไขปัญหา ความสามัคคีของกลุ่ม การเป็นผู้นำ
  และการสื่อสารที่มีประสิทธิภาพ นอกจากนี้ เควส์ท ยังมีโปรแกรมสันทนาการสำหรับเด็ก
  และแขกผู้เข้าพักในโรงแรมอีกด้วย เควสท์ ลากูน่า ภูเก็ต แอดแวนเจอร์ เริ่มดำเนินการเมื่อปี
  2537 ภายใต้การบริหารงานของบริษัท ลากูน่า รีสอร์ท แอนด์ โฮเท็ล จำกัด (มหาชน)

  คาแนล วิลเลจ

  คาแนล วิลเลจ เป็นศูนย์การค้าทันสมัย ประกอบด้วยร้านค้าย่อย จำนวน 59 ร้านค้า บนเนื้อที่
  10 ไร่ภายในลากูน่า ภูเก็ต คาแนล วิลเลจ เปิดดำเนินการอย่างเป็นทางการเมื่อเดือนมกราคม
  พ.ศ. 2537 และบริหารงานโดยบริษัท ลากูน่า รีสอร์ท แอนด์ โฮเท็ล จำกัด (มหาชน)

  บันยัน ทรี แกลเลอรี่

  ร้านค้าปลีก เน้นการจำหน่ายสินค้าศิลปหัตถกรรมท้องถิ่น บันยัน ทรี แกลเลอรี่ มีสาขารวมทั้งหมด
  34 แห่งทั่วโลก โดย 12 แห่ง ตั้งอยู่ในแต่ละโรงแรมในลากูน่า ภูเก็ต และในศูนย์การค้า
  คาแนล วิลเลจ นอกจากนั้น ยังมีสาขาอีก 3 สาขาที่โรงแรม บันยัน ทรี กรุงเทพ
  และอีกหนึ่งสาขาที่โรงแรมพันวาบุรี ในจังหวัดภูเก็ต

  อลามันดา เวเคชั่น คลับ

  อลามันดา เวเคชั่น คลับ เปิดดำเนินงานในปี พ.ศ. 2541
  ดำเนินธุรกิจโดยเปิดโอกาสให้ผู้เข้าร่วมเป็นสมาชิกมีสิทธิ์ในการพักผ่อนประจำปี อย่างน้อย 1
  สัปดาห์ ณ รีสอร์ท ดังต่อไปนี้ โรงแรมอั0ลลามันดา ลากูน่า ภูเก็ต โรงแรมเชอราตัน แกรนด์
  ลากูน่า ภูเก็ต โรงแรมอังสนา บินทาน นอกจากนี้ สมาชิกยังมีสิทธิ์ได้เข้าพักในอีก 3,600
  รีสอร์ทในอีก 90 ประเทศทั่วโลกซึ่งอยู่ภายใต้การจัดการของบริษัท รีสอร์ท คอนโดมิเนียม
  อินเตอร์เนชั่นแนล (อาร์ ซี ไอ) จำกัด

  ลากูน่า พร็อพเพอร์ตี้ เซลล์

  ลากูน่า พร็อพเพอร์ตี้ เซลล์ ดำเนินธุรกิจขายอาคารห้องชุด (Condominium)
  ในโรงแรมอั0ลลามันดา วิลล่า 2 ห้องนอนพร้อมสระว่ายน้ำที่โรงแรมบันยัน ทรี
  ที่ดินในโครงการลากูน่า โฮม และโครงการ ลากูน่า เรสซิเด้นทส์ โครงการลากูน่า โฮม
  เป็นโครงการการแบ่งขายที่ดินเพื่อการสร้างที่อยู่อาศัย 74 แปลง ติดกับสนามกอล์ฟ ลากูน่า
  ภูเก็ต โดยที่ดินจำนวน 20 แปลง ได้มีการจัดสรรไว้สำหรับจำหน่ายโครงการ ลากูน่า
  เรสซิเด้นทส์ ซึ่งเป็นแพคเกจที่เรียกว่า “ซื้อบ้านพร้อมที่ดิน”
  โดยได้เปิดตัวไปแล้วเมื่อช่วงระหว่างปี 2544 ส่วนโครงการ ลากูน่า ทาวน์โฮม
  เป็นโครงการใหม่ซึ่งได้เปิดตัวเมื่อปลายปี 2545 โดยเป็นการพัฒนาบ้าน และที่ดินแบบทาวน์โอม
  จำนวน 40 แปลง ติดกับสนามกอล์ฟ สำหรับนักลงทุนที่ซื้ออาคารห้องชุด และวิลล่าที่อัลลามันดา
  และบันยัน ทรี ภูเก็ต
  มีทางเลือกที่จะได้รับผลตอบแทนโดยการที่เข้าร่วมกับโครงการบริหารจัดการของโรงแรมในการให้แขกเช่าเพื่อพักอาศัย

  บริษัท ลากูน่า เซอร์วิส จำกัด

  บริษัท ลากูน่า เซอร์วิส จำกัด เป็นบริษัทที่ดำเนินการให้บริการแก่โรงแรมในกลุ่มลากูน่า ภูเก็ต
  โดยมิได้หวังกำไร ก่อตั้งขึ้นเมื่อเดือนเมษายน 2534 โดยให้บริการที่สำคัญ ๆ ได้แก่
  การบริการซักรีด การให้บริการน้ำประปา การรับส่งระหว่างโรงแรม การจัดสวน
  การบำรุงรักษาพื้นที่ส่วนกลาง การดูแลส่วนทางเดิน บริการจัดสถานที่สำหรับจัดงาน (Marquee)
  สถานีจ่ายน้ำมัน รวมถึงการทำการตลาดร่วมให้กลุ่มโรงแรมของลากูน่า ภูเก็ตทั้งหมด ในปี 2544
  บริษัท ฯ ได้ริเริ่มก่อสร้าง และเปิดดำเนินการโครงการศูนย์ฝึกอบรมคอมพิวเตอร์
  เพื่ออบรมการใช้เครื่องคอมพิวเตอร์ ให้แก่พนักงานทั้งหมดของลากูน่า ภูเก็ต และในปี 2545
  บริษัทฯ ได้ซื้อรถบัชปรับอากาศจำนวน 7 คัน เพื่อรับส่งพนักงานของโรงแรมในเครือ ลากูน่า
  ภูเก็ต ไปและกลับจากที่ทำงาน

  ลากูน่า เชียงราย

  ตั้งอยู่ในอำเภอแม่จัน จังหวัดเชียงราย ทางตอนเหนือของประเทศไทย บนพื้นที่ 1,090 ไร่
  ซึ่งพื้นที่ทั้งหมด จะได้รับการพัฒนาในอนาคต

  การลงทุนในธุรกิจโรงแรม และรีสอร์ทในต่างประเทศ

  บริษัท ลากูน่า รีสอร์ท แอนด์ โฮเท็ล จำกัด (มหาชน) มีการลงทุนในต่างประเทศ
  โดยผ่านบริษัท ทรอปิคอล รีสอร์ท จำกัด (“TRL”)
  ซึ่งบริหารโรงแรมระดับหรูหลายแห่งในภูมิภาคเอเซียแปซิฟิค การลงทุนในโรงแรม
  และรีสอร์ทของลากูน่าในต่างประเทศ มีรายละเอียดดังนี้

  บันยัน ทรี มัลดีฟ วาบินฟารู ในหมู่เกาะมัลดีฟ

  โรงแรมบันยัน ทรี มัลดีฟ เป็นโรงแรมระดับ 5 ดาว
  ตั้งอยู่บนเกาะที่ได้รับสัมปทานจากรัฐบาลประเทศมัลดีฟ โรงแรมตั้งอยู่กลางมหาสมุทรอินเดีย
  โดยการเดินทางไปยังเกาะดังกล่าว ใช้เวลาเพียง 20 นาทีโดยเรือเร็ว จากสนามบินเมืองเมล์
  แขกที่มาพัก จะเพลิดเพลินกับห้องพักแบบหรูหรา 48 หลัง แบบติดชายหาดหรือบ้านพักพร้อมสวน
  ซึ่งทั้งสองแบบ จะมีบริเวณพักผ่อน และสวนส่วนตัว

  โรงแรมมัลดีฟ อังสนา รีสอร์ท แอนด์ สปา

  โรงแรมมัลดีฟ อังสนา รีสอร์ท แอนด์ สปา ตั้งอยู่บนเกาะอิฮูรู บริเวณเมืองนอร์ท เมลล์ อะโทล
  การเดินทางไปยังโรงแรมใช้เวลาเพียง 20 นาที โดยเรือเร็ว จากสนามบิน

  บริษัท ทรอปิคอล รีสอร์ท จำกัด ได้ซื้อโรงแรมนี้เมื่อเดือนกันยายน 2543 ที่ผ่านมา
  และได้เริ่มดำเนินการจากสภาพเดิมตั้งแต่เดือนกันยายน 2543 จนถึง พฤษภาคม 2544 และ
  ได้ปิดทำการปรับปรุงเมื่อเดือนมิถุนายน 2544 โรงแรมได้เริ่มให้บริการอีกครั้งเมื่อตุลาคม 2544
  โดยให้บริการห้องพักแบบวิลล่าติดชายหาดแบบหรูหรา จำนวน 45 ห้อง
  ที่ตกแต่งด้วยหลังคามุงจาก พร้อมสวนส่วนตัว รวมทั้ง ทางเดินสู่ชายหาด

  อังสนา รีสอร์ท แอนด์ สปา เมืองแคร์นส์ ประเทศออสเตรเลีย

  ในอดีต รีสอร์ทแห่งนี้ เป็นที่รู้จักโดยทั่วไปในนาม “อัญมณีแห่งแนวปะการัง” (Jewel of the
  Reef) หลังจากบริษัท ทรอ-ปิคอล รีสอร์ท จำกัด ได้ซื้อรีสอร์ทแห่งนี้
  และได้เข้ามาบริหารในปีพ.ศ. 2537 ได้เปลี่ยนชื่อรีสอร์ทแห่งนี้เป็น อัลลามันดา ปาล์ม โคฟ
  และ อังสนา รีสอร์ท แอนด์ สปา ตามลำดับ ปัจจุบัน รีสอร์ทริมหาดแห่งนี้
  ได้ให้บริการห้องพักแบบสวีท พร้อมสิ่งอำนวยความสะดวกต่าง ๆ เช่น สปา สระว่ายน้ำ
  ห้องอาหาร บาร์ ร้านค้า สวนหย่อม ที่จอดรถ เป็นต้น

  บันยัน ทรี บินทาน ประเทศอินโดนีเซีย

  โครงการบันยัน ทรี บินทาน ประกอบด้วย อพาร์ตเมนท์ระดับหรู สนามกอล์ฟ 18 หลุม
  และสโมสร ซึ่งได้รับการออกแบบโดยนักกอล์ฟระดับโลกชาวออสเตรเลีย ชื่อ เกรก นอร์แมน
  นอกจากนี้ ทรอปิคอล บินทาน ยังได้ลงทุนในการพัฒนาที่ดินอีกแห่งหนึ่งบนเกาะบินทาน
  เพื่อสร้างบันยัน ทรี บินทาน รีสอร์ท และ คอนโดมิเนียมสำหรับขาย และเป็นที่ตั้งของ “อังสนา
  รีสอร์ท แอนด์ สปา บินทาน”

  โรงแรมบันยัน ทรี บินทาน ตั้งอยู่บนเกาะตันจง เซดด์
  ซึ่งเป็นหาดส่วนตัวห่างไปทางปลายด้านตะวันตกเฉียงเหนือของเกาะบินทาน ประเทศอินโดนีเซีย
  การเดินทางไปยังโรงแรม ใช้เวลาเพียง 45 นาที จากประเทศสิงคโปร์ โดยเรือใบเร็ว
  และเดินทางต่อด้วยรถยนต์อีก 10 นาที โรงแรมบันยัน ทรี บินทาน มีห้องพักแบบวิลล่าระดับหรู
  จำนวน 72 ห้อง พร้อมสนามเทนนิส 2 สนาม สระว่ายน้ำ 2 สระ และศูนย์การประชุม
  และสัมมนา รวมทั้งห้องอาหาร จำนวน 3 ห้อง และ ให้บริการสปา เช่นกัน

  อังสนา รีสอร์ท แอนด์ สปา บินทาน

  อังสนา รีสอร์ท แอนด์ สปา บินทาน ได้เริ่มเปิดดำเนินการอย่างเป็นทางการเมื่อวันที่ 1
  มิถุนายน 2543 โดยตั้งอยู่ติดกับโรงแรมบันยัน ทรี บินทาน รีสอร์ทแห่งนี้ ประกอบด้วย ห้องพัก
  จำนวน 135 ห้อง รวมห้องพักแบบสวีท สระว่ายน้ำ สนามเทนนิส จำนวน 2 สนาม
  และศูนย์การประชุมที่รองรับผู้เข้าประชุมได้ถึง 100 คน ห้องอาหาร จำนวน 3 ห้อง
  และให้บริการสปา

  บันยัน ทรี รีสอร์ท ที่ประเทศเซย์เชลล์

  บริษัท ทรอปิคอล รีสอร์ท จำกัด ได้ลงทุนซื้อที่ดินขนาด 1,167,658 ตารางเมตร
  บริเวณหาดอินเทนแดนซ์ บีช บนเกาะ Mahe ที่ประเทศเซย์เชลล์ เมื่อต้นปี 2544 โดยบริษัทฯ
  จะพัฒนาที่ดินดังกล่าวให้เป็นรีสอร์ทแบบผสมผสาน เช่นเดียวกับที่ลากูน่า ภูเก็ต โดยจะมีโรงแรม
  ทั้งหมด 3 โรงแรม พร้อมห้องพักจำนวน 540 ห้อง หรือห้องพักแบบวิลล่า ทั้งนี้ ห้องพักแบบวิลล่า
  จำนวน 32 ห้อง ได้ก่อสร้างแล้วเสร็จเมื่อต้นปี 2545 ในเฟส 1
  และเปิดให้บริการเมื่อเดือนกุมภาพันธ์ 2545

  3.2 การตลาดและการแข่งขัน

  3.2.1 การตลาด

  การทบทวนแผนการขาย และการตลาด

  โรงแรมทั้งห้าใน ลากูน่า ภูเก็ต จะต้องจัดเตรียมแผนการขายและการตลาด
  ซึ่งถือเป็นส่วนหนึ่งของการนำเสนองบประมาณของโรงแรม
  โดยจะมีรูปแบบและรายละเอียดของแผนงานแตกต่างกันตามแต่ละโรงแรม
  แต่แผนงานสรุปของทุกโรงแรมจะต้องกำหนดงบประมาณรายได้ในแต่ละระดับ
  แผนงานดังกล่าวจะแสดงให้เห็นถึงสถิติต่างๆ เป็นรายเดือน โดยเปรียบเทียบกับปีก่อนหน้า
  รวมถึงการวิเคราะห์แยกตามประเภทและการแบ่งส่วนตลาด แผนการดำเนินงานต่างๆ
  พอสรุปได้ดังต่อไปนี้

-   บริษัทฯ ได้สังเกตเห็นถึงแนวโน้มที่อัตราการเข้าพักจะเป็นไปในทางลบมาตลอดทั้งปี
    แต่สิ่งที่แตกต่างจากปีก่อนหน้าคือ
    โรงแรมได้ตอบสนองอย่างรวดเร็วต่อสภาพการตลาดที่เปลี่ยนแปลงไป
    และได้กำหนดเป้าหมายอัตราค่าห้องพักโดยเฉลี่ยที่ใกล้เคียงความจริง
    ซึ่งเพิ่มขึ้นเล็กน้อยจากปีก่อนหน้า

-   งบประมาณทั้งหมดถูกจัดทำขึ้น ณ อัตราแลกเปลี่ยนที่ 43 บาท ต่อ 1 ดอลล่าร์สหรัฐอเมริกา

-   รายได้จากค่าห้องพักของโรงแรมประมาณร้อยละ 80 ถูกกำหนดในรูปเงินสกุลหลัก มีเพียง 3
    ส่วนตลาด (ตามภูมิศาสตร์) คือ ประเทศไทย ออสเตรเลีย และญี่ปุ่น
    ที่ยังมิได้กำหนดเป็นเงินสกุลหลัก

-   ห้องพักของโรงแรมต่างๆ ยังอยู่ในสภาพทีดีเยี่ยม บริษัทฯ
    รอคอยผลการดำเนินงานของโรงแรมโดยรวมที่จะดีขึ้น
    เพื่อที่จะได้นำมาใช้ปรับปรุงเพื่อยกระดับบ้านพักริมทะเลสาปของเชอราตันฯ
    ซึ่งเป็นบ้านพักประเภทเดียวในขณะนี้ที่ยังคงต้องการเงินลงทุนเพิ่มเติม

-   บริษัทฯ
    ยังยืนยันอย่างหนักแน่นกับฝ่ายจัดการของแต่ละโรงแรมถึงการที่จะยังมุ่งเน้นทำธุรกิจหลักของบริษัทฯ
    แบบการขายการพักผ่อนแบบเป็นกลุ่ม ด้วยเหตุที่บริษัทฯ
    ได้เล็งเห็นผลกระทบทางลบจากการเปลี่ยนแปลงกลุ่มลูกค้าในอดีต และบริษัทฯ
    มีความยินดีที่จะรายงานให้ทราบว่าทั้งดุสิตฯ และ เชอราตันฯ
    ได้ตอบสนองโดยรวมนโยบายนี้ไว้ในแผนงานของโรงแรมแล้ว

-   จากความสำเร็จอย่างมากของแผนการตลาดสำหรับช่วงนอกฤดูกาลท่องเที่ยวที่เรียกว่า
    “ลากูน่า ภูเก็ต พลัส” นั้น ในปี พ.ศ. 2546 บริษัทฯ จะยังคงแผนงานดังกล่าวไว้
    ซึ่งเป็นโครงการที่เป็นการร่วมมือกันของทุกโรงแรม
    แต่บริหารจัดการโดยผู้อำนวยการฝ่ายขายโดยตรง

-   งบประมาณการตลาดซึ่งมีจุดหมายร่วมได้ถูกจัดทำขึ้นโดยความร่วมมือของผู้อำนวยการฝ่ายขายและการตลาด
    ร่วมกับพนักงานในฝ่ายการตลาดซึ่งมีจุดหมายร่วมทุกคน

  ตลาดเป้าหมายหลัก

-   นักท่องเที่ยวแบบเดี่ยว

-   นักท่องเที่ยวแบบมาเป็นกลุ่ม

-   กลุ่มจัดประชุม สัมมนา และนิทรรศการ

-   กลุ่มรัฐบาลและสถานทูต

-   กลุ่มบริษัท สายการบินที่มีการจัดโปรแกรมท่องเที่ยว

  กลยุทธ์ทางด้านการขาย และการตลาด

-   สร้างและจัดการฐานข้อมูลของลูกค้าอย่างเป็นระบบ

-   พัฒนาในเรื่องการจัดทำแผ่นพิมพ์โฆษณา โบรชัวร์ และสื่อพิมพ์ ให้มีคุณภาพสูงขึ้น

-   พัฒนาการตลาด และการขายด้วยระบบอิเลคโทรนิค เช่น เวบไซด์ อีเมล์ ซีดีรอม เป็นต้น

-   เข้าร่วมงานแสดงสินค้าที่เกี่ยวกับธุรกิจโรงแรม และการท่องเที่ยว เช่น ATF
    ในเดือนมกราคม, PATA และ ITB ในเดือนมีนาคม EIBTM ในเดือนพฤษภาคม IT&CMA
    ในเดือนตุลาคม และ WTM ในเดือนพฤศจิกายน

-   จัดทำไดเรคเมล์สำหรับตลาดประชุมสัมมนา นิทรรศการ

-   ติดต่อกลุ่มลูกค้าต่าง ๆ ทั้งภายในและนอกประเทศ เช่น กลุ่มลูกค้าจำพวกบริษัท ห้างร้าน
    ในตลาดหลัก เช่น กรุงเทพฯ ฮ่องกง สิงคโปร์ ไต้หวัน และญี่ปุ่น

-   เยี่ยมเยือนกลุ่มลูกค้าประเภทตัวแทนการท่องเที่ยวหลักในภูมิภาคต่าง ๆ ในอังกฤษ เยอรมัน
    สวิสเซอร์แลนด์ ฝรั่งเศส อิตาลี และสแกนดิเนเวีย

-   สร้างชื่อ และภาพพจน์ของโครงการโดยผ่านโฆษณาในสื่อสิ่งพิมพ์
    ประเภทนิตยสารเกี่ยวกับการท่องเที่ยว และพักผ่อนหย่อนใจในภูมิภาคเอเซียแปซิฟิค

-   เชิญกลุ่มศึกษาดูงาน เพื่อให้ลูกค้ารู้จักคุ้นเคย และได้ใช้บริการจากโรงแรมของกลุ่มลากูน่า
    ภูเก็ต โดยมีการเชิญตัวแทนการท่องเที่ยว หรือลูกค้าจากยุโรป เอเชีย และอเมริกาเหนือ
    รวมทั้งบริษัทที่รับจัดการประชุมสัมมนาในกรุงเทพมหานคร

-   สร้างสรรค์สื่อโฆษณาที่มีประสิทธิภาพ เพื่อการพัฒนากลุ่มตลาดเป้าหมายหลัก

-   สร้างสื่อสัมพันธ์ที่ดี และใกล้ชิดกับส่วนรัฐบาล และองค์กรต่าง ๆ

-   มีเทคนิคในการบริหารการตลาดแบบใหม่ เช่น ระบบในการวิเคราะห์ข้อมูลลูกค้า
    เพื่อให้เข้าใจพฤติกรรม ความรู้ของลูกค้าในตัวสินค้า และเครือข่ายของการตลาด

-   ทำงานใกล้ชิดกับการท่องเที่ยวแห่งประเทศไทย การบินไทย
    สมาคมส่งเสริมการประชุมนานาชาติ สมาคมโรงแรม และสมาคมการท่องเที่ยวต่าง ๆ
    ทั้งในประเทศ และต่างประเทศ

-   เน้นการประชาสัมพันธ์อย่างต่อเนื่อง

-   เป็นสมาชิก และเข้าร่วมการจัดกิจกรรมในโปรแกรมต่าง ๆของทั้งสายการบิน
    และบัตรเครดิตชั้นนำของโลก

-   จัดทำแพคเกจช่วงฤดูร้อนราคาพิเศษในช่วงนอกฤดูกาลท่องเที่ยว

-   ร่วมมืออย่างใกล้ชิดกับสายการบินที่บินมายังจังหวัดภูเก็ต
    โดยจัดทำแพ็คเกจพิเศษเพื่อการส่งเสริมการขาย

-   จัดงานไตรกีฬา ร่วมกับ การบินไทย เพื่อถ่ายทอดไปยังผู้ชมนับล้านคนในตลาดเป้าหมาย
    ทำให้เป็นที่รู้จักมากยิ่งขึ้น

-   
-   
-   
-   
-   

-   
-   
-   
-   
-   

-   

-   
-   
-   
-   
-   
-   

-   
-   
-   
-   
-   
-   

  ช่องทางการจัดจำหน่าย

  เนื่องจากลูกค้ากว่าร้อยละ 80 ของโรงแรมในเครือลากูน่า ภูเก็ต
  เป็นนักท่องเที่ยวเพื่อการพักผ่อนเป็นหลัก
  และส่วนมากจะสำรองห้องพักโดยผ่านบริษัทตัวแทนการท่องเที่ยวต่าง ๆ ทั้งในและต่างประเทศ
  ซึ่งทางโรงแรมจะทำสัญญาเป็นรายปีกับตัวแทนการท่องเที่ยวดังกล่าว
  เพื่อให้ตัวแทนดังกล่าวนี้ทำการประชาสัมพันธ์ และขายห้องพักให้แก่ลูกค้า อย่างไรก็ตาม
  มีลูกค้าจำนวนมากเริ่มที่จะจองห้องพักโดยตรงผ่านมายังเครือข่ายการสำรองห้องพักของโรงแรมที่อยู่ในเครือ
  ซึ่งเปิดดำเนินการอยู่ทั่วโลก โดยลูกค้าจะสามารถสำรองห้องพักผ่านทางอินเตอร์เน็ต

  นอกจากนั้น โครงการลากูน่า ภูเก็ต ยังเป็นที่ยอมรับของตลาด MICE (Meeting,
  Incentive, Convention and Exhibition) ซึ่งเป็นตลาดที่ลูกค้ามาพักเพื่อประชุม สัมมนา
  หรือการจัดนิทรรศการ โดยที่ผู้ประสานงานจะติดต่อโดยตรงกับทางโรงแรมฯ

  แหล่งที่มาของการสำรองห้องพัก

-   ตัวแทน และผู้ประกอบการท่องเที่ยวภายในประเทศ 9%

-   ตัวแทน และผู้ประกอบการค้าส่งการท่องเที่ยวภายในประเทศ 2%

-   ตัวแทน และผู้ประกอบการค้าส่งการท่องเที่ยวระหว่างประเทศ 65%

-   บริษัท ห้างร้าน และหน่วยงานราชการ 13%

-   การสำรองที่พักโดยตรง 11%

  ประเภทของลูกค้า

-   เพื่อการพักผ่อน และสันทนาการ 85%

-   เพื่อการประชุมสัมมนา และการฝึกอบรม 15%

  ที่มาของลูกค้าตามภูมิประเทศ

  ตลาดหลักของโรงแรมในเครือลากูน่า ภูเก็ต มีดังนี้

  ตลาดเอเชียเหนือ

-   ญี่ปุ่น 11%

-   ฮ่องกง 10%

-   เกาหลี 8%

-   ไต้หวัน 5%

-   จีน 2%

-   รัสเซีย 2%

  ตลาดเอเชียตะวันออกเฉียงใต้

-   ไทย 4%

-   สิงคโปร์ 3%

  ตลาดเอเชียอื่น ๆ 3%

  ตลาดยุโรป

-   สหราชอาณาจักร 13%

-   สวิสเซอร์แลนด์ 4%

-   เยอรมัน 5%

-   อิตาลี 2%

-   ฝรั่งเศส 1%

  ตลาดออสเตรเลีย / นิวซีแลนด์ 8%

ตลาดอเมริกา / แคนาดา 6%

  อื่น ๆ 13%

ภาพรวมในอดีต

ตารางต่อไปนี้ จะแสดงตัวเลขทางสถิติ ของโรงแรมในลากูน่า ภูเก็ต ในช่วงระยะ 6 ปี ที่ผ่านมา

ลากูน่า ภูเก็ต 

  ------------------------- ----------- ----------- ----------- ----------- ----------- -----------
  (* พันบาท)                 สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31
                            ธันวาคม 2540 ธันวาคม 2541 ธันวาคม 2542 ธันวาคม 2543 ธันวาคม 2544 ธันวาคม 2545

  อัตราการเข้าพัก (%)          71          81          75          79          69          64

  ราคาห้องพักโดยเฉลี่ย          3,506       4,159       4,801       5,811       6,972       6,831

  รายได้จากห้องพัก*            750,373     1,007,643   1,099,115   1,413,317   1,514,935   1,417,589

  รายได้จากค่าอาหาร           490,051     709,389     678,736     778,704     729,040     655,805
  และเครื่องดื่ม*                                                                           

  รายได้รวม*                 1,302,477   1,835,370   1,938,169   2,328,378   2,375,774   2,186,328

  กำไรขั้นต้นจากการดำเนินงาน*   546,854     934,357     981,131     1,240,601   1,273,730   1,109,644

  กำไรขั้นต้นจากการดำเนินงาน    42          51          51          53          54          51
  (%)                                                                                   
  ------------------------- ----------- ----------- ----------- ----------- ----------- -----------

  สถานการณ์ท่องเที่ยวในจังหวัดภูเก็ต

  สถานการณ์การท่องเที่ยวในจังหวัดภูเก็ตโดยรวม
  สามารถดูได้จากความแตกต่างของภาพรวมทางการตลาดของจังหวัดภูเก็ตเองกับคู่แข่งขันทางการค้าของลากูน่า
  ภูเก็ต

  การคาดการณ์เกี่ยวกับการจัดการให้ภูเก็ตเป็นศูนย์กลางการจัดประชุมยังคงดำเนินต่อไป
  รัฐบาลได้ประกาศและเผยแพร่ข้อเสนอที่สำคัญต่างๆ
  ในการลงทุนในจังหวัดภูเก็ตเพื่อสร้างรายได้จากเงินตราต่างประเทศ จังหวัดภูเก็ต
  ยังมีแนวโน้มการเติบโตของจำนวนนักท่องเที่ยว
  แม้ว่าสถิติของนักท่องเที่ยวที่เดินทางมายังเกาะภูเก็ตจะมีความสัมพันธ์เพียงเล็กน้อยกับตลาดทีมีลักษณะพิเศษของ
  ลากูน่า ภูเก็ต

  กล่าวโดยหลักๆ แล้ว การปกครองในจังหวัดภูเก็ตยังคงมีเสถียรภาพ
  ตลอดจนมีการปรับปรุงสาธารณูปโภคขั้นพื้นฐานอย่างต่อเนื่อง องค์กรการท่องเที่ยวต่างๆ
  ได้นำเสนอการท่องเที่ยวแห่งประเทศไทยและบริษัท การบินไทย จำกัด (มหาชน)
  เพื่อรับทราบถึงความไม่เพียงพอของจำนวนที่นั่งของเที่ยวบิน
  โดยเฉพาะอย่างยิ่งในตลาดนักท่องเที่ยวจากยุโรป
  ที่ต้องใช้เวลานานในการเดินทางซึ่งเป็นจุดที่ต้องให้ความสนใจ

  การแข่งขัน

  ยังคงมีข้อหารือมากมายเกี่ยวกับกิจกรรมโรงแรมในตลาดระดับเดียวกับ ลากูน่า ภูเก็ต โรงแรม
  เจ ดับบลิว แมริออท แห่งใหม่บนหาดไม้ขาวได้เปิดตัวแล้วในปี พ.ศ. 2545 ส่วนโรงแรม
  ตรีศาลา ยังคงล่าช้าต่อไป แม้จะมีการก่อสร้างอย่างต่อเนื่อง
  โดยมีบางส่วนคาดว่าจะแล้วเสร็จช่วงปลายปี พ.ศ. 2546

  โรงแรม โฟร์ ซีซัน และโรงแรมอินเตอร์คอนติเน็นทัล
  กำลังดำเนินการเจรจาต่อรองเรื่องที่ดินอยู่ ในขณะที่สถานที่ก่อสร้างโรงแรมเพนนินซูล่า
  มิได้มีความเคลื่อนไหวใดๆ และทราบว่าอยู่ระหว่างการเจรจาซื้อขายโดยกลุ่มแชงการีล่า บริษัท
  เอเชีย พร็อพเพอร์ตี้ จำกัด ได้ประกาศก่อสร้างสถานที่พักตากอากาศแห่งใหม่บนหาดไม้ขาว
  แต่ไม่ปรากฏว่าเป็นของบริษัทที่มีชื่อเสียงระดับนานาชาติแต่อย่างใด

  นอกจากนี้ยังมีการพัฒนาอสังหาริมทรัพย์ในรูปแบบบ้านเดี่ยวอีกมากมายในบริเวณรอบลากูน่า
  เนื่องจากบริษัทฯ ยังคงได้รับการตอบรับเป็นอย่างดีในการขายอสังหาริมทรัพย์

  กลยุทธ์ด้านราคา

  กลุ่มโรงแรมในลากูน่า ภูเก็ต ยังคงร่วมมือกันในด้านการกำหนดราคา
  มีการหารือกันอย่างจริงจังระหว่างกลุ่มโรงแรมเองในเรื่องอัตราค่าห้องพักที่จะเป็นผลดีต่อกลุ่ม
  แต่จากผลของการหารือราคาจะยังคงไว้ที่อัตราเดิม
  ซึ่งกลุ่มโรงแรมก็ยังสามารถปรับอัตราค่าห้องพักในตลาดโดยรวมได้ สถานการณ์ในช่วง 5
  ปีที่ผ่านมามีดังนี้

ลากูน่า ภูเก็ต

+-------------------------+-----+-------+-------+-----+-------+------+
|                         | 2   | 2541  | 2542  | 2   | 2544  | 2545 |
|                         | 540 |       |       | 543 |       |      |
+-------------------------+-----+-------+-------+-----+-------+------+
| อัตราค่าห้องพักโดยเฉลี่ย      | 3,  | 4,159 | 4,801 | 5,  | 6,972 | 6    |
| (บาท)                   | 506 |       |       | 811 |       | ,831 |
+-------------------------+-----+-------+-------+-----+-------+------+
| อัตราแลกเปลี่ยนรายปี        | 31  | 41    | 38    | 41  | 45    | 43   |
|                         |     |       |       |     |       |      |
| (บาทต่อดอลล่าร์สหรัฐฯ)      |     |       |       |     |       |      |
+-------------------------+-----+-------+-------+-----+-------+------+
| อัตราค่าห้องพักโดยเฉลี่ย      | 113 | 101   | 126   | 142 | 155   | 159  |
| (ดอลล่าร์สหรัฐฯ) (High     |     |       |       |     |       |      |
| Street Price)           |     |       |       |     |       |      |
+-------------------------+-----+-------+-------+-----+-------+------+

  ตารางด้านล่าง แสดงรายละเอียดเกี่ยวกับอัตราการเปลี่ยนแปลงราคาค่าห้องพักในอดีต
  ของโรงแรมในลากูน่า ภูเก็ต โดยมีรายละเอียดดังนี้

[TABLE]

  **ADR = อัตราค่าห้องพักโดยเฉลี่ย

  ***Revpar = รายได้ต่อห้องพักพร้อมขาย

-   
-   
-   
-   

  ภาพรวมใน 3 ปี

  เนื่องจากสถานการณ์การท่องเที่ยวทั่วโลกกำลังประสบกับช่วงเวลาที่ยากลำบากที่สุดในรอบทศวรรษ
  จึงไม่ต้องสงสัยเลยว่าปีที่กำลังจะมาถึงจะเป็นช่วงที่ยากลำบากอีกปีหนึ่งของ ลากูน่า ภูเก็ต
  อย่างไรก็ตามฝ่ายบริหารได้เตรียมพร้อมเพื่อรับมือกับสถานการณ์ที่อาจเกิดขึ้นแล้ว

  ในอนาคตอันใกล้ ด้วยข้อจำกัดของจำนวนคู่แข่งทางการตลาดของลากูน่า ภูเก็ต บริษัทฯ
  จึงคาดว่าผลการดำเนินงานของบริษัทฯ จะยังคงดีต่อเนื่องไปในอีก 3 ปีข้างหน้า

  ประเทศไทย ยังคงเป็นประเทศที่คุ้มค่าต่อการลงทุน และบริษัทฯ
  หวังว่าผลการดำเนินงานจะอยู่ในระดับที่น่าพอใจทันทีที่สถานการณ์โลกกลับเข้าสู่สภาวะปกติ

  สิทธิ หรือข้อจำกัดในการประกอบธุรกิจ

  1. สิทธิพิเศษจากการส่งเสริมการลงทุน - ไม่มี-

  2. สิทธิพิเศษอื่น - ไม่มี-

  3. ข้อจำกัดในการประกอบธุรกิจ - ไม่มี-

------------------------------------------------------